paragraph_text: Harare (ranije Salisbury) glavni je grad i jedna od 10 pokrajina Zimbabvea. Prema procjeni iz 2006. imao je 1,6 milijuna stanovnika (2.800.111 stanovnika u širem gradskom području). Time je najveći zimbabveški grad, administrativni, ekonomski i komunikacijski centar države. Također je centar trgovine duhanom, pamukom i voćem. U njegovoj blizini nalaze se rudnici zlata, a gradska je industrija uglavnom ona tekstila, čelika, kao i kemijska industrija.